**กรอบวิจัยมุ่งเป้า ของวิทยาเขตกำแพงแสน ประจำปี 2564**

**และประกาศรับข้อเสนอโครงการวิจัย**

------------------------------------

รัฐบาลมีนโยบายส่งเสริมให้คนไทยในทุกช่วงวัย มีความพร้อมทั้งในด้านหลักคิด คุณธรรม จริยธรรม และมีศักยภาพที่จะดำเนินชีวิตในศตวรรษที่ 21 ร่วมกันสร้าง “การเติบโตเชิงคุณภาพ” ไม่ใช่ “การเติบโตเชิงปริมาณ” ส่งเสริมประเทศไทยให้มีบทบาทมากขึ้นในประชาคมโลก และมีบทบาทนำในการขับเคลื่อนความยั่งยืนในประชาคมโลกผ่านการพัฒนาบนหลักปรัชญาของเศรษฐกิจพอเพียง เพื่อเป้าหมายการพัฒนาที่ยั่งยืน อันจะทำให้ประเทศไทยมีความมั่นคง มั่งคั่ง ยั่งยืน และเป็นประเทศที่พัฒนาแล้ว โดยไม่ทิ้งใครไว้ข้างหลัง มุ่งเน้นการพัฒนาประเทศ ในด้านต่าง ๆ ให้ทันการเปลี่ยนแปลง เสริมสร้างความเข้มแข็งและแก้ไขปัญหาที่ยังดำรงอยู่ของภาคส่วนต่าง ๆ ภายในประเทศ

วิทยาเขตกำแพงแสน โดยคณะกรรมการวิจัยและบริการวิชาการ วิทยาเขตกำแพงแสน มีมติเห็นชอบให้กำหนดกรอบวิจัยมุ่งเป้า เพื่อให้บรรลุวิสัยทัศน์ “ประเทศมีความมั่นคง มั่งคั่ง ยั่งยืน เป็นประเทศพัฒนา ตามนโยบายของ BCG in Action : โมเดลเศรษฐกิจสู่การพัฒนาที่ยั่งยืน”

**ประเภทของข้อเสนอโครงการวิจัย** แบ่งออกเป็น 2 ประเภท ดังนี้

**ก. โครงการชุดบูรณาการวิจัยมุ่งเป้า** จำนวน 1 ชุดโครงการ วงเงินไม่เกิน 1,000,000.00 บาท (หนึ่งล้านบาทถ้วน) ภายใต้หัวข้อวิจัยมุ่งเป้า ตามกรอบความท้าทายในการพัฒนาประเทศไทย ตามนโยบายของ BCG in Action ดังนี้

1. ปัญหาการเผาอ้อย/ฟางข้าว

2. นวัตกรรมสมุนไพรคุณภาพสูงเพื่อสุขภาพ

3. โมเดลการจัดการทรัพยากรน้ำ

คุณสมบัติของผู้รับทุน

1. อาจารย์/นักวิจัย/นักวิชาการ ที่ปฏิบัติงานประจำวิทยาเขตกำแพงแสน ไม่น้อยกว่า 5 ปี
2. ต้องมีการบูรณาการระหว่างคณะ/สำนัก ภายในวิทยาเขตกำแพงแสน อย่างน้อย 2 ส่วนงาน

**ข.โครงการวิจัยมุ่งเป้าของวิทยาเขตกำแพงแสน** กำหนดวงเงินทุนวิจัย โครงการละไม่เกิน 200,000.00 บาท

(สองแสนบาทถ้วน) ภายใต้หัวข้อวิจัยมุ่งเป้า ดังนี้

 1. กลุ่มวิทยาศาสตร์ เทคโนโลยีและนวัตกรรม ทางด้านเกษตร อาหาร สุขภาพ และพลังงาน

 2. กลุ่มวิจัยและสร้างนวัตกรรม พัฒนาคุณภาพชีวิตด้วยนวัตกรรมเชิงพื้นที่ เพื่อลดความเหลื่อมล้ำ ท่องเที่ยว ภาษา กีฬา คุณภาพชีวิตและนวัตกรรมการศึกษา

คุณสมบัติของผู้รับทุน

1. อาจารย์/นักวิจัย/นักวิชาการ ที่ปฏิบัติงานประจำวิทยาเขตกำแพงแสน ต้องไม่เคยได้รับทุนสนับสนุนจากแหล่งทุนจากภายนอกในฐานะหัวหน้าโครงการ และ/หรือมีตำแหน่งทางวิชาการไม่เกินผู้ช่วยศาสตราจารย์ หรือเทียบเท่า
2. อาจารย์/นักวิจัย/นักวิชาการ 1 ท่าน มีสิทธิ์เสนอขอรับทุนสนับสนุนปีละ 1 โครงการ
3. ต้องไม่ติดค้างรายงานความก้าวหน้า และรายงานผลการวิจัยฉบับสมบูรณ์

# เงื่อนไขการเสนอข้อเสนอโครงการวิจัยและการพิจารณาข้อเสนอโครงการวิจัย

#  ให้เป็นไปตามประกาศมหาวิทยาลัย เกษตรศาสตร์วิทยาเขตกำแพงแสน เรื่อง หลักเกณฑ์การให้ทุนสนับสนุนการวิจัย และทุนสนับสนุนการนำเสนอผลงานในระดับนานาชาติ ณ ต่างประเทศ ประกาศ ณ วันที่ 12 พฤษภาคม 2563

**ระยะเวลาการรับข้อเสนอโครงการ 16 กันยายน – 30 ตุลาคม 2563**

ผู้สนใจสอบถามเพิ่มเติมที่ กองบริหารการวิจัยและบริการวิชาการ สำนักงานวิทยาเขตกำแพงแสน

หมายเลขโทรศัพท์ 098-2699225 ภายใน 3650, 3653